Røyrleidningar i Burgan-feltet
Det enorme **Burgan-feltet** er eit oljefelt i ørkenen søraust i Kuwait. Burgan-feltet kan òg syne til **Stor-Burgan** — ei gruppe på tre nærliggande felt, som omfattar sjølve Burgan-feltet, og dei mykje mindre felta Magwa og Ahmadi. Stor-Burgan er det største oljefeltet i sandstein i verda, og det nest største totalt, etter Ghawar.

Oppdaging og geologi
--------------------

Olje som naturleg har sive ut i overflata over Burgan-feltet, har vore kjend for menneske sidan steinalderen. Bituminøse stoff frå sivbåtar er funne i As-Sabiyah/Nord-Kuwait og er datert attende til 5000 fvt. Dette er spora attende til dette området. Det underjordiske reservoaret vart oppdaga i februar 1938. Det amerikansk-britiske Kuwait Oil Company byra kommersiell oljeproduksjon i Burgan i 1946.

Stor-Burgan, det større området kring Burgan, er det største sandsteinsoljefeltet i verda med eit totalt areal på kring 1000 km². Det omfattar tre mindre feltet: Sjølve Burgan (500 km²), Magwa (180 km²) og Ahmadi (140 km²). Strukturen i Burgan-feltet er ein salforma dom med ellipse form og kryssa av fleire radielle forkastingar. Både Magwa og Ahmadi ligg på mindre domar nord for Burgan 

Olja ligg i fire lag frå krit-tida.

Oljereservar, produksjonskapasitet og estimert levetid
------------------------------------------------------

Det totale potensiale oljereserven i Burgan er estimert til mellom 66 og 75 milliardar fat olje, i tillegg til kanskje 2 billionar kubikkmeter naturgass. Bloomberg har estimert at dei gjenverande reservane er 55 milliardar fat i 2005. Akkumulert produkksjon frå 1996 var estimert til kring 28 milliardar fat olje.

Produksjonskapasiteten til Burgan var på 1,7 millionar fat olje i 2005. Det var det fjerde mest produktive oljefeltet i verda i 2013. Dette var lågare enn det hadde vore tidlegare. Det nådde eit høgdepunkt i 1972 med 2,4 millionar fat olje. I 2005 estimerte Kuwait Oil Co. at det attverande levetida til Burgan var 30 til 40 år med ein produksjonsrate på 1,7 millionar fat per dag.

I 2010 sa direktøren i Kuwait Oil Company at Burgan produserte kring halvparten av olja frå Kuwait.

Irak-krigen
-----------

I 1991 sette tilbaketrekkande irakiske soldatar Burgan-feltet i brann. Røykskyane frå Stor-Burgan strekte seg 50 km utover og var 2,5 km tjukke. På satellittbilete likna røykskya ein svart slange i ørkenen. The Red Adair Service and Marine Company sløkte 117 av dei brennande brunnane, medan det kanadiske selskapet Safety Boss tok seg av 180 brunnar. CIA-dokument frå 1991 hevda at trass i øydelegginga, var det ingen signfikant uttømming av oljereservane eller fall i produksjonskapasiteten i Burgan-feltet. Tre samlingsstasjonar vart derimot så skadde at dei ikkje kunne reparerast.

Kjelder
-------

* *Denne artikkelen bygger på «Burganfeltet» frå Wikipedia på engelsk, den 5. september 2017.*
	+ *Wikipedia på engelsk oppgav desse kjeldene:*

1. ↑  (Connan et al, 2005)
2. 1 2 3  Ma, Eddie; Sanwoolu, Ayodele; Abdy, Yaser; Al-Jadi, Menayer (2009). «Evaluation of Infill Drilling in the Third Sand Upper Reservoir, Greater Burgan Field, Kuwait». *SPE/EAGE Reservoir Characterization and Simulation Conference, 19–21. oktober 2009, Abu Dhabi, UAE* (Society of Petroleum Engineers). doi:10.2118/125330-MS.
3. ↑  Carman, George J. (1996). «Structural elements of onshore Kuwait» (PDF). *GeoArabia* **1** (2): 239–66. Arkivert frå originalen (pdf) 12. september 2014. Henta 5. september 2017.
4. 1 2 3 4  «The Burgan Field of Kuwait». Greg Croft Inc. undated, circa 1996. Arkivert frå originalen 7. juni 2012. Henta 31. juli 2012.
5. 1 2 3  The Great Burgan Field, Kuwait Arkivert 2013-05-23 ved Wayback Machine. by Rasoul Sorkhabi, GeoExpro Volume 9, Issue 1, 2012
6. 1 2  Cordahi, James and Critchlow, Andy (12. november 2005). «Kuwait's Burgan Oil Field, World's 2nd Largest, Is `Exhausted'». Bloomberg. Arkivert frå originalen 6. november 2016. Henta 31. juli 2012.
7. 1 2  «Top Ten Highest Producing Oil Fields». Oil Patch Asia. Arkivert frå originalen 2. januar 2014. Henta 7. januar 2014.
8. ↑  «Status of oil well fire control and reservoir pressures in kuwaiti oil fields». *CITE CIA 925441* (Central Intelligence Agency). October 2001. Arkivert frå originalen 16. juli 2012. Henta 31. juli 2012.

Bakgrunnsstoff
--------------

 Commons har multimedium som gjeld: **Burganfeltet**

* *The World's Giant Oil Fields* by Matthew Simmons Research Report of Simmons & Co. International